Babelscape/SREDFM huggingface dataset:
Τζατ

Οι Τζατ ή Τζιτ είναι κοινότητα παραδοσιακών κτηνοτρόφων, χαμηλά στην κοινωνική ιεραρχία της Ινδίας, στη βόρεια Ινδία και το Πακιστάν. Αρχικώς κτηνοτρόφοι στην κοιλάδα του κάτω Ινδού στη Σινδική, οι Τζατ μετανάστευσαν βόρεια στην περιοχή του Παντζάμπ τον ύστερο Μεσαίωνα και στη συνέχεια στην περιοχή του Δελχί, στο βορειοανατολικό Ρατζαστάν και τη δυτική πλευρά της πεδιάδας του Γάγγη τον 17ο και 18ο αιώνα. Σήμερα απαντώνται κυρίως στις πολιτείες της Ινδίας Χαρυάνα, Ρατζαστάν, Ούταρ Πραντές και ινδικό Παντζάμπ και τις πακιστανικές επαρχίες της Σινδικής και του πακιστανικού Παντζάμπ.

Κατηγορία:Πληθυσμιακές ομάδες στην Ασία
Γιουρούκοι

thumb|210px|Νομάδες Γιουρούκοι

Οι Γιουρούκοι, τουρκ. "Yörük" από το yürü= περπατώ, χαρακτηρίζονταν κυρίως ως νομαδικός τουρκικός λαός της Μικράς Ασίας, στον οποίο ανήκουν οι Κιζιλπάσηδες, οι Ταχτατζήδες, οι Τεκελήδες, οι Τσομακλήδες κ.ά.
Πανεπιστήμιο του Τύμπινγκεν

Το Πανεπιστήμιο του Τύμπινγκεν (Πανεπιστήμιο της Τυβίγγης) (γερ. "Εberhard Karls Universität Tübingen") βρίσκεται στην ομώνυμη πόλη της Γερμανίας. Είναι ένα από τα παλαιότερα της Γερμανίας και της Ευρώπης γενικότερα, με έτος ίδρυσης το 1477 και σε αυτό φοιτούν περί τους 27.000 φοιτητές. Πρόσφατα, το έτος 2012, εντάχθηκε στα ελίτ πανεπιστήμια της Γερμανίας για την πληθώρα των πολλά υποσχόμενων ερευνητικών του προγραμμάτων. Είναι το πανεπιστήμιο με τις μεγαλύτερες αναλογικά οικονομικές εισροές από ιδιωτικούς και κρατικούς φορείς σε σχέση με τον αριθμό των φοιτητών του.

Oι ονομαστοί θεολόγοι Χαίλντερλιν, Χέγκελ και Μελάγχθων, καθώς και ο θεολόγος και φιλόσοφος Σέλινγκ φοίτησαν και μετέπειτα δίδαξαν εκεί. Άλλες διάσημες προσωπικότητες που έχουν συνδέσει το όνομά τους με το πανεπιστήμιο του Τύμπινγκεν είναι ο διάσημος Γερμανός αστρονόμος και μαθηματικός Κέπλερ (θεολογία), οι βασιλείς του Οίκου της Βυρτεμβέργης Γουλιέλμος Β΄, Κάρολος Α΄ και Αλβέρτος (όλοι νομικά), ο βασιλιάς Φερδινάνδος της Ρουμανίας (νομικά), ο ιατρός Αλοΐσιος Άλτσχαϊμερ που περιέγραψε την ομώνυμη νόσο, ο πολιτικός Μάνφρεντ Ρόμμελ, γιός του στρατάρχη του Γ΄ Ράιχ Έρβιν Ρόμελ (νομικά), ο Γερμανός πολιτικός Κίζινγκερ (παιδαγωγική), ο Πάπας Βενέδικτος (θεολογία), ο Γερμανός μαρξιστής φιλόσοφος Μπλοχ, ο Γερμανός αρχαιολόγος Γιοάχιμ Χαν, αλλά και ο Έλληνας φιλόλογος Ιωάννης Κακριδής. Πνευματικά τέκνα του πανεπιστημίου αποτελούν και πολλοί νομπελίστες: Φυσικής ο Μπράουν, Χημείας ο Βρετανός Ράμσεϊ και οι Γερμανοί Μπούχνερ, Μπούτεναντ, Βίτιγκ και Μίχελ, Φυσιολογίας και Ιατρικής οι Γερμανοί Σάκμαν, Νύσλαϊν-Φόλχαρντ και Μπλόμπελ.

Στην τελευταία αξιολόγηση των πανεπιστημίων, έλαβε την θέση 47 σε όλο τον κόσμο στον τομέα των ανθρωπιστικών επιστημών, χωρίς σε αυτή την αξιολόγηση να προσμετράται η έρευνα που γίνεται κατά κύριο λόγο εκτός του πανεπιστημίου (ερευνητικά ιδρύματα), αλλά σε άμεση σύνδεση με αυτό. Με βάση την τελευταία αυτή ακαδημαϊκή αξιολόγηση είναι μακράν το καλύτερο πανεπιστήμιο της Γερμανίας στον τομέα επίδρασης της διεξαγόμενης έρευνας στον τομέα των ανθρωπιστικών επιστημών (βιβλιογραφικές αναφορές-citations) με 63,1% και μέσα στα πρώτα 20 πανεπιστήμια του κόσμου με βάση αυτό το κριτήριο.
Killing the Dragon

Killing the Dragon είναι ο τίτλος του ένατου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Μάιο του 2002 μέσω της δισκογραφικής εταιρείας "Spitfire Records".
Σούπερ Λίγκα 2013–14

Η Σούπερ Λίγκα 2013–14 (γνωστή και ως Super League ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2013-14 ήταν το 55ο που διεξήχθη σε μορφή εθνικής κατηγορίας, το 35ο από καταβολής του επαγγελματικού ποδοσφαίρου και 8ο με την ονομασία Σούπερ Λιγκ. Ξεκίνησε το Σαββατοκύριακο 17-18 Αυγούστου του 2013 και η κανονική διάρκειά του τελείωσε στις 13 Απριλίου του 2014. Λόγω απόφασης του συνεταιρισμού της Λίγκας, η διοργάνωση διεξήχθη με τη συμμετοχή 18 ομάδων. 

Για πρώτη φορά το πρωτάθλημα πραγματοποιήθηκε χωρίς την παρουσία της ΑΕΚ, η οποία υποβιβάστηκε μαζί με την Κέρκυρα. Την άνοδο από τη Football League κέρδισαν ο Απόλλων Σμύρνης, ο Εργοτέλης, η Καλλονή και ο Παναιτωλικός. Ο Απόλλων Σμύρνης επέστρεψε έπειτα από 13 χρόνια, ο Εργοτέλης και ο Παναιτωλικός έπειτα από έναν χρόνο απουσίας, ενώ η Καλλονή αγωνίστηκε για πρώτη φορά στην ιστορία της στη Superleague. Στα αξιοσημείωτα της περιόδου ήταν ο τρίτος υποβιβασμός του Άρη και για πρώτη φορά ως ουραγός, έχοντας μεσολαβήσει μόνο 9 χρόνια από τον δεύτερο υποβιβασμό του.
Αφόνιακ

Το Αφόνιακ (αγγλικά: "Afognak") είναι αμερικανικό νησί και ειδικότερα το δέκατο όγδοο μεγαλύτερο σε έκταση νησί των ΗΠΑ. Έχει έκταση 1.812 τ.χλμ. και μεγαλύτερη πόλη του νησιού είναι το Aleneva με 37 κατοίκους (2010).
Κούιου

Το Κούιου (αγγλικά: "Kuiu Island") είναι ένα αμερικανικό νησί και ειδικότερα το δέκατο έκτο μεγαλύτερο νησί, σε έκταση, των ΗΠΑ. Έχει έκταση 1.936 τ.χλμ. και 10 κατοίκους (2000).
Μουράτ Γιλντιρίμ

Ο Μουράτ Γιλντιρίμ (τουρκικά: Murat Yıldırım) είναι Τούρκος ηθοποιός.
Diamonds – The Best of Dio

Diamonds – The Best of Dio είναι ο τίτλος της συλλογής τραγουδιών του αμερικανικού χέβι μέταλ συγκροτήματος Dio, η οποία κυκλοφόρησε το Μάρτιο του 1992 μέσω της δισκογραφικής εταιρείας "Vertigo Records".

Στη συλλογή περιλαμβάνονται τραγούδια από τα πρώτα πέντε στούντιο άλμπουμ του συγκροτήματος τα οποία κυκλοφόρησαν από το 1983 μέχρι το 1990.

Η έκδοση του CD περιείχε 13 κομμάτια, αφού συμπεριελάμβανε το τραγούδι ""Evil Eyes" από το δίσκο "The Last in Line"" του 1984.
Γεώργιος Πωπ

Ο Γεώργιος Πωπ (1872 – 1946) ήταν Έλληνας δημοσιογράφος, πολιτικός και νομικός.
Evil or Divine - Live in New York City

Evil or Divine - Live in New York City είναι ο τίτλος του ζωντανά ηχογραφημένου δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Φεβρουάριο του 2004 μέσω της δισκογραφικής εταιρείας "Spitfire Records".

Το συγκεκριμένο άλμπουμ, είχε κυκλοφορήσει σε μορφή DVD το 2003 μέσω της "Spitfire", με τη βιντεοσκόπηση ολόκληρης της συναυλίας στο "Roseland Theater" της Νέας Υόρκης η οποία πραγματοποιήθηκε στις 13 Δεκεμβρίου 2002. Η συγκεκριμένη συναυλία έγινε στο πλαίσιο της περιοδείας για την προώθηση του δίσκου "Killing the Dragon", ο οποίος είχε κυκλοφορήσει το Μάιο εκείνης της χρονιάς.
Απόστολος Κουνούπης

Ο Απόστολος Κουνούπης (20 Οκτωβρίου 1904 - 20 Φεβρουαρίου 1984) ήταν Έλληνας γιατρός και βουλευτής προσκείμενος στην ΕΠΕΚ. Χρημάτισε δήμαρχος Λαμιέων δύο φορές.
Λαγόμορφα

Τα λαγόμορφα είναι Τάξη θηλαστικών που είναι γνωστα και ως Διπλόδοντα. Κάποτε θεωρούνταν τρωκτικά, καθώς έμοιαζαν αρκετά με αυτά. Λαγόμορφα είναι οι λαγοι και τα κουνέλια, καθώς και οι σφυριχτές, που ανήκουν όμως σε άλλη οικογένεια.
Κωνσταντίνος Κυπριώτης

Ο Κωνσταντίνος Κυπριώτης (8 Ιανουαρίου το 1954 - 27 Δεκεμβρίου 1995) ήταν Έλληνας δάσκαλος πολεμικών τεχνών ο οποίος έγινε παγκοσμίως γνωστός για τα επιτεύγματα του στο Τανγκ Σου Ντο. Η πρώτη του επαφή με τις πολεμικές τέχνες, ήταν το 1968 σε ηλικία δεκατεσσάρων ετών, σαν μαθητής στη σχολή Γερμανοκορεάτικος Σύνδεσμος Μοντέρνας Αυτοάμυνας με εκπαιδευτή τον Μ. Θεοδωρίδη.

Το 1969 συνεχίζει σαν μαθητής στη σχολή Τάε Κβον Ντο με εκπαιδευτή τον Σταμάτη Κάσση, μέχρι το 1972 που αποφοιτά από το εξατάξιο ιδιωτικό γυμνάσιο St. Paul και επιτυγχάνει στις εξετάσεις να εισαχθεί στην Πάντειο. Προτιμά όμως να σπουδάσει στο εξωτερικό και έτσι το 1973 εισάγεται στην νομική σχολή του Πανεπιστημίου Σάλτσμπουργκ της Αυστρίας μέχρι το 1976. Αυτή την περίοδο είναι παράλληλα και μαθητής στη σχολή Τάε Κβον Ντο με εκπαιδευτή τον Μάστερ Kim Kang Un.

Το 1975 γίνεται κάτοχος μαύρης ζώνης στο Τάε Κβον Ντο υπό τον Master Lee Kyong Myong, σχολή Σάλτσμπουργκ της Αυστρίας. Το 1976 αναγκάζεται να διακόψει τις σπουδές του και να επιστρέψει στην Ελλάδα για οικογενειακούς λόγους. Το 1983 έχει την πρώτη επαφή με το Τανγκ Σου Ντο στην Αθήνα με εκπαιδευτή τον Master Kim Hong Lee. Το 1984 συνεχίζει με εκπαιδευτή τον Master Lee Kun Hwa. Το 1985 γίνεται εκπρόσωπος της World Tang Soo Do Assoc. με την καθοδήγηση του Grand Master Shin Jae Chul και παράλληλα κάτοχος μαύρης ζώνης στο Τανγκ Σου Ντο.

Από το 1983 έως το 1986 διατηρούσε σχολή στον Πειραιά. Το 1986 παντρεύεται την Μαρία Σίνη η οποία επίσης ασχολούνταν με το Τανγκ Σου Ντο. Παράλληλα το 1986 γίνεται κάτοχος 2ου νταν στο Τανγκ Σου Ντο και το 1987 δημιουργεί σχολή στον Άγιο Δημήτριο. Το 1989 αποκτά τον βαθμό του 3ου νταν. 

Το 1992 αποχωρεί από την World Tang Soo Do και δημιουργεί την Traditional Tang Soo Do. Την ίδια χρονιά του απονέμεται ο τίτλος του Master - 4ου νταν από τον Κορεάτη Yi Sang Yong Instructor 7ου νταν. 

Και ενώ με το πέρασμα του χρόνου ο Κωνσταντίνος Κυπριώτης αναπτυσσόταν συνεχώς, το Δεκέμβρη του 1995 στις 27 πεθαίνει σε αυτοκινητιστικό δυστύχημα.
Οικογένεια Μπους

Η Οικογένεια Μπους είναι μια επιφανής οικογένεια των Ηνωμένων Πολιτειών Αμερικής που διακρίθηκε στους τομείς της πολιτικής, της δημοσιογραφίας, του αθλητισμού, της διασκέδασης και της επιχειρηματικότητας με αρχικά μέλη τον Obadiah Bush και την Χάριετ Σμιθ.

Περισσότερο γνωστή για την ενασχόλησή της με την πολιτική, και οι τέσσερις γενιές της οικογένειας έχουν αναλάβει εθνικά και κρατικά γραφεία, συμπεριλαμβανομένων τον γερουσιαστή των ΗΠΑ Πρέσκοτ Μπους, τον κυβερνήτη Τζεμπ Μπους και τους δυο προέδρους των ΗΠΑ, τον Τζορτζ Μπους (που υπηρέτησε επίσης και ως αντιπρόεδρος) κι τον Τζορτζ Μπους τζούνιορ (που υπηρέτησε κι ως κυβερνήτης). Άλλα μέλη της οικογένειας περιλαμβάνουν τον διοικητικό σύμβουλο της NFL Τζόε Έλλις και δυο γνωστές τηλεοπτικές προσωπικότητες, τον Μπίλυ Μπους και την Τζένα Μπους Χάγκερ.

Ο Πήτερ Σβάιτζερ, βιογράφος της οικογένειας, έχει περιγράψει τους Μπους ως "την πιο επιτυχημένη πολιτική δυναστεία στην αμερικανική ιστορία". Σύμφωνα με ορισμένες διαδικτυακές πηγές, η οικογένεια Μπους έχει κατά βάση αγγλική και γερμανική καταγωγή. Η ευρωπαϊκή καταγωγή της οικογένειας Μπους ξεκινά τον 17ο αιώνα, με τον Σάμιουελ Μπους να είναι ο πρώτος πρόγονος που γεννήθηκε στις ΗΠΑ το 1647.
Γιουσέφ Μπούτρος - Γκάλι

O Γιουσέφ Μπούτρος - Γκάλι (بطرس بطرس غالي), (1952) είναι Αιγύπτιος πολιτικός που την περίοδο 2004 - 2011 διετέλεσε υπουργός οικονομικών.
The Very Beast of Dio

The Very Beast of Dio είναι ο τίτλος της συλλογής τραγουδιών του αμερικανικού χέβι μέταλ συγκροτήματος Dio, η οποία κυκλοφόρησε το Οκτώβριο του 2000 μέσω της δισκογραφικής εταιρείας "WEA Records".

Στη συλλογή περιλαμβάνονται τραγούδια από τα πρώτα έξι στούντιο άλμπουμ του συγκροτήματος τα οποία κυκλοφόρησαν από το 1983 μέχρι το 1993.

Η συγκεκριμένη κυκλοφορία βραβεύθηκε ως χρυσός δίσκος στις Ηνωμένες Πολιτείες από την "RIAA" για πωλήσεις οι οποίες ξεπέρασαν το μισό εκατομμύριο αντίτυπα.
Holy Diver - Live

Holy Diver - Live είναι ο τίτλος του διπλού, ζωντανά ηχογραφημένου δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Οκτώβριο του 2006 μέσω της δισκογραφικής εταιρείας "Eagle Records".

Στο πρώτο CD της συγκεκριμένης κυκλοφορίας, οι Dio παίζουν όλο το δίσκο "Holy Diver" του 1983, ενώ στο δεύτερο μέρος παίζουν κάποια από τα καλύτερα τραγούδια των υπόλοιπων δίσκων τους, συμπεριλαμβανομένων και μερικών κομματιών τα οποία ηχογράφησε ο Ρόνι Τζέιμς Ντίο με τα συγκροτήματα των Rainbow και των Black Sabbath.

Το συγκεκριμένο άλμπουμ κυκλοφόρησε και σε μορφή DVD, περιέχοντας τον ίδιο αριθμό τραγουδιών, αλλά με διαφορετική σειρά.
Μπούτρος Γκάλι

Ο Μπούτρος Γκάλι (1846 - 21 Φεβρουαρίου 1910) ήταν Αιγύπτιος πολιτικός, πρωθυπουργός της Αιγύπτου την περίοδο 1908 - 1910.
Κόνραντ Λόρεντς

Ο Κόνραντ Λόρεντς ("Konrad Zacharias Lorenz", 7 Νοεμβρίου 1903 – 27 Φεβρουαρίου 1989) ήταν Αυστριακός ζωολόγος, ηθολόγος και ορνιθολόγος που γεννήθηκε στη Βιέννη και έκανε σημαντκές μελέτες σχετικά με την συμπεριφορά των ζώων. Πραγματοποίησε μεγάλο αριθμό πειραμάτων και παρατηρήσεων για το ένστικτο και την ικανότητα μάθησής τους, καθώς και την ερωτοτροπία, την αναπαραγωγή και τη φροντίδα των μικρών. Η θεωρία, όμως που τον έκανε διάσημο ήταν εκείνη της εγχάραξης (imprinting), δηλαδή η διαδικασία που διενεργείται μόλις λίγες ώρες μετά την γέννηση, μέσω της οποίας ένας νεοσσός νιώθει ενστικτωδώς την έλξη προς την μητέρα του ή το άτομο που θα δει πρώτα μπροστά του. Επιπλέον, μελέτησε την επιθετικότητα ως μέσο που βοηθά στην επιβίωση των ειδών του ζωικού βασιλείου. Το πιο γνωστό του βιβλίο είναι το: «Μιλούσα με τα θηρία, τα ψάρια και τα πουλιά», τίτλος εμπνευσμένος από τον μύθο σύμφωνα με τον οποίο ο βασιλιάς Σολομώντας, με την βοήθεια ενός δαχτυλιδιού, μιλούσε με τα ζώα. Ο Λόρεντς υποστήριζε πως μπορούσε να τους μιλήσει χωρίς να χρειάζεται το δαχτυλίδι. Το 1973 μοιράστηκε με τους συναδέλφους του Καρλ φον Φρις και Νικολάας Τίνμπεργκεν, το βραβείο Νόμπελ Ιατρικής ή Φυσιολογίας.


Κατηγορία:Ζωολόγοι
Κατηγορία:Ορνιθολόγοι
Κατηγορία:Ηθολόγοι
Κατηγορία:Αυστριακοί επιστήμονες
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Αυστριακοί νομπελίστες
Μπούτρος Μπούτρος - Γκάλι

Ο Μπούτρος Μπούτρος - Γκάλι (αραβικός: بطرس غالي), (14 Νοεμβρίου 1922 - 16 Φεβρουαρίου 2016) ήταν Αιγύπτιος πολιτικός και διπλωμάτης που την περίοδο 1992 - 1996 διετέλεσε γενικός γραμματέας του ΟΗΕ.
Ρακούν

Ρακούν είναι η κοινή ονομασία του γένους Προκύων, Σαρκοφάγων Θηλαστικών της οικογένειας των Προκυνιδών. Το τυπικό ρακούν της Βόρειας Αμερικής (Προκύων ο πλύντης) είναι ρωμαλέο ζώο, με κοντά πόδια, φουντωτή ουρά, μυτερό ρύγχος και μικρά όρθια αυτιά. Έχει μήκος 75-90 εκ., συμπεριλαμβανομένης και της ουράς 25 εκ., και βάρος περίπου 10 κιλά.

Το πυκνό και αδρό τρίχωμά του είναι μολυβί ή μαύρο με καφετιές αποχρώσεις. Πολύ χαρακτηριστική είναι η μαύρη «μάσκα» στην περιοχή των ματιών και η ραβδωτή ουρά που φέρει 5-10 μαύρους δακτυλίους. Τα μικροσκοπικά πόδια, προπαντός αυτά των μπροστινών άκρων, μοιάζουν με λεπτά ανθρώπινα χέρια. 

Ζει κυρίως σε δάση κοντά στο νερό, αλλά συμβιώνει ικανοποιητικά και με τον άνθρωπο, φτάνοντας μάλιστα κοντά σε μεγάλες πόλεις. Η εξάπλωσή του, εκτός από τις Η.Π.Α. επεκτείνεται μέχρι και την Νότια Αμερική. Είναι νυκτόβιο και παμφάγο, τρεφόμενο με μικρόσωμα ζώα, καρπούς κλπ. Αναρριχάται με ευκολία και συνήθως κρύβεται σε κουφάλες δέντρων. Όταν κάνει πολύ κρύο, κοιμάται για μεγάλα χρονικά διαστήματα, αλλά δεν πέφτει σε γνήσια χειμερία νάρκη. Το θηλυκό γεννά συνήθως 3-4 νεογνά μετά από κύηση 60-73 ημερών.

Πολυπράγμον, μεθοδικό και έξυπνο, το ρακούν είναι αξιαγάπητο κατοικίδιο κατά τα πρώτα χρόνια της ζωής του, ενώ όσο μεγαλώνει γίνεται νευρικό και οξύθυμο. Λόγω της ιδιαίτερης αδυναμίας του για αυγά, νεοσσούς, καλαμπόκι και πεπόνια, προκαλεί καταστροφές στην γεωργία και την ορνιθοτροφία. Κυνηγιέται τόσο για την γούνα του όσο και για την σάρκα του. Όταν δέχεται επίθεση, το ρακούν αγωνίζεται με όλες του τις δυνάμεις.
Τόσο η επιστημονική ονομασία του τυπικού ρακούν (Π. ο πλύντης / P. lotor) όσο και η γαλλική κοινή του ονομασία (Raton laveur) επισημαίνουν την συνήθεια των ζώων αυτών να «πλένουν» την τροφή τους στο νερό, όταν είναι αιχμάλωτα. Στη φύση ωστόσο τα άγρια ρακούν ποτέ δεν «πλένουν» την τροφή τους. Η παρερμηνεία αυτή δημιουργήθηκε εξαιτίας της ιδιότυπης συμπεριφοράς τους. Συγκεκριμένα στη μεν στεριά, απλώς τρίβουν την λεία τους ανάμεσα στα μπροστινά τους πόδια πριν την καταβροχθίσουν ενώ στα αβαθή νερά ανασκαλεύουν τον πυθμένα αναζητώντας κάτι φαγώσιμο. Η δεύτερη αυτή συμπεριφορά επαναλαμβάνεται κατά την αιχμαλωσία μέσα στην ποτίστρα ως αταβιστική συνήθεια χωρίς σκοπό, η οποία δίνει ακριβώς την εντύπωση του «πλυσίματος» της λείας.
Ιωάννης Γλαβίνας

Ο Ιωάννης Γλαβίνας του Αθανασίου (1938-2012) ήταν νομικός, εκπαιδευτικός και πολιτικός. Διετέλεσε βουλευτής του ΠΑΣΟΚ από το 1981 έως το 1996. Νωρίτερα , διετέλεσε δήμαρχος Σοχού από το 1964 έως το 1967 και από το 1975 έως το 1978.
Suruga Bank Championship

Το Suruga Bank Championship () , ισπανικά: Copa Suruga Bank) είναι ένας ετήσιος διηπειρωτικός ποδοσφαιρικός αγώνας ανάμεσα στις νικήτριες ομάδες του Λιγκ Καπ Ιαπωνίας και του Κόπα Σουδαμερικάνα.
Τσαντίγκαρ

thumb|240px|"Το ανοικτό χέρι", έργο του Λε Κορμπυζιέ
Η Τσαντίγκαρ ("Chandigarh ") είναι πόλη και περιοχή της Ινδίας, που αποτελεί την πρωτεύουσα δύο πολιτειών, της Χαρυάνα και του Παντζάμπ. Η λέξη Τσαντίγκαρ μεταφράζεται ως "Φρούριο του Τσαντί". Το όνομα προέρχεται από έναν αρχαίο ναό που ονομάζεται "Τσαντί Μαντίρ" (Chandi Mandir) και βρίσκεται κοντά στην πόλη, αφιερωμένο στην ινδουιστική γυναικεία θεότητα Τσαντί. Η Τσαντίγκαρ έχει πληθυσμό περίπου 960.000 κατοίκων.

Η Τσαντίγκαρ αποτελεί την πρώτη σχεδιασμένη πόλη στην Ινδία, μετά την ανεξαρτητοποίησή της το 1947. Το σχέδιο της πόλης εκπονήθηκε από τον Λε Κορμπυζιέ.
Σκάνθορπ Γιουνάιτεντ

Η Σκάνθορπ Γιουνάιτεντ Φούτμπολ Κλαμπ (αγγλικά: Scunthorpe United Football Club) είναι αγγλική επαγγελματική ομάδα ποδοσφαίρου με έδρα την πόλη Σκάνθορπ στην ανατολική Αγγλία. Ο σύλλογος ιδρύθηκε το 1899, έγινε επαγγελματικός το 1912 και συμμετέχει στο Αγγλικό πρωτάθλημα ποδοσφαίρου από το 1950. 

Ψευδώνυμο της ομάδας είναι το "The Iron" (Σίδερο) και χρώματά της είναι το μπορντό και το γαλάζιο. Έδρα του συλλόγου είναι το Γκλάνφορντ Παρκ που αντικατέστησε το Ολντ Σόουγκραουντ το 1988. Έχει αντιπαλότητα με τη Γκρίσμπι Τάουν, τη Χαλ Σίτι, τη Ντονκάστερ Ρόβερς και τη Λίνκολν Σίτι, αν και καμία από αυτές δεν αγωνίζεται πλέον στην ίδια κατηγορία με τη Σκάνθορπ.
Ιωάννης Κατσαδήμας

Ο Ιωάννης Κατσαδήμας (Άρτα, 1910 - Αθήνα, 11 Νοεμβρίου 2011) ήταν Έλληνας αξιωματικός του στρατού ξηράς και προερχόταν από το όπλο του Ιππικού-Τεθωρακισμένων. Έλαβε μέρος σε πολλές μάχες του ελληνικού στρατού και χρημάτισε υπουργός στις κυβερνήσεις του Κωνσταντίνου Καραμανλή μετά το 1974 και υπουργός Δημοσίας Τάξεως το 1981.

Πήρε μέρος στον ελληνο-ιταλικό πόλεμο. Την περίοδο της κατοχής ανέπτυξε αντιστασιακή δράση αφού προσχώρησε στον ΕΔΕΣ, αρχικά ως μέλος ομάδας που αναλάμβανε να κάνει σαμποτάζ και στη συνέχεια ως διοικητής τάγματος του 3/40 Συντάγματος. Τον Αύγουστο του 1944 έλαβε μέρος στη μάχη της Μενίνας εναντίον των Γερμανών.

Την περίοδο πριν από τη δικτατορία είχε ανέλθει στο βαθμό του αντιστράτηγου και ήταν διοικητής της 1ης Στρατιάς στη Λάρισα. Έλαβε μέρος στο ανώτατο στρατιωτικό συμβούλιο της 20ης Απριλίου 1967, δεν κλήθηκε όμως στην παράτυπη σύσκεψη αντιστράτηγων που συγκάλεσε διακριτικά το ίδιο απόγευμα ο αρχηγός του Γενικού Επιτελείου Στρατού Γρηγόρης Σπαντιδάκης, όπου εξετάστηκε το να επέμβει ο στρατός τα ξημερώματα της Μεγάλης Τρίτης, 25 Απριλίου και το ενδεχόμενο έγκρισης από το βασιλιά Κωνσταντίνο. Το ίδιο βράδυ, όταν τελικά εκδηλώθηκε το πραξικόπημα των συνταγματαρχών, συνελήφθη και οδηγήθηκε στο Πεντάγωνο. Αρνήθηκε να συνεργαστεί με το νέο καθεστώς και αποστρατεύτηκε.

Έπειτα από τη Μεταπολίτευση ανέλαβε υφυπουργός Εθνικής Άμυνας στην κυβέρνηση εθνικής ενότητας και στην εκλεγμένη κυβέρνηση του Καραμανλή από τις 28 Αυγούστου 1974 ως τις 10 Σεπτεμβρίου 1976. Χρημάτισε επίσης υφυπουργός Εθνικής Άμυνας στην κυβέρνηση Καραμανλή από τις 28 Νοεμβρίου 1977 ως τις 10 Μαΐου 1980 και υπηρεσιακός υπουργός Δημοσίας Τάξεως στην κυβέρνηση του Γεωργίου Ράλλη από τις 17 Σεπτεμβρίου ως τις 21 Οκτωβρίου 1981.

Πέθανε σε ηλικία 101 ετών το Νοέμβριο του 2011 στην Αθήνα και κηδεύτηκε με δημόσια δαπάνη στη συνοικία Παπάγου.
Βασίλειος Χατζηιωαννίδης

Ο Βασίλειος Χατζηιωαννίδης του Λαζάρου (28 Δεκεμβρίου 1940 - 16 Μαρτίου 2013) ήταν Έλληνας πολιτικός, βουλευτής Ημαθίας από το 1997 ως το 2000 με το ΠΑΣΟΚ.
Ντάντρα και Ναγκάρ Χαβέλι

thumb|right|250px|H περιοχή στο χάρτη
Η Ντάντρα και Ναγκάρ Χαβέλι είναι κυβερνητική (ενωσιακή) περιοχή στη δυτική Ινδία. Η Ναγκάρ Χαβέλι βρίσκεται μεταξύ των ομόσπονδων πολιτειών Μαχαράστρα και Γκουτζαράτ, με τη Ντάντρα να αποτελεί περίκλειστο και αποσπασμένο έδαφος, ευρισκόμενη λίγα χιλιόμετρα βόρεια της Ναγκάρ Χαβέλι, στη Γκουτζαράτ. Πρωτεύουσα της "Ντάντρα και Ναγκάρ Χαβέλι" είναι η πόλη Σιλβάσσα. Η περιοχή βρίσκεται δέκα με τριάντα χιλιόμετρα από την πόλη Νταμάν, στον ανάρρου του ποταμού Νταμάν Γκάνγκα.

Η "Ντάντρα και Ναγκάρ Χαβέλι" βρίσκεται στη λεκάνη απορροής του ποταμού Νταμάν Γκάνγκα, που ρέει μέσω της περιοχής. Οι πόλεις Ντάντρα και Σιλβάσσα βρίσκονται στη βόρεια πλευρά του ποταμού. Η οροσειρά των Δυτικών Γκατς βρίσκεται στα ανατολικά, και οι λόφοι της οροσειράς καλύπτουν το ανατολικό τμήμα της περιοχής. Η περιοχή δεν έχει πρόσβαση στη θάλασσα, παρόλο που η ακτή της Αραβικής Θάλασσας βρίσκεται μόλις λίγο δυτικότερα, στη Γκουτζαράτ.

Οι κύριες γλώσσες που μιλιούνται στην περιοχή είναι οι Γκουτζαράτι, Χίντι και Μαράτι.


Κατηγορία:Γεωγραφία της Ινδίας
Κατηγορία:Πρώην πορτογαλικές αποικίες
Δημοτικό Στάδιο Βέροιας

Το Δημοτικό Στάδιο Βέροιας, παλαιότερα Εθνικό Στάδιο Βέροιας, είναι γήπεδο πολλαπλών χρήσεων στη Βέροια, που κυρίως χρησιμοποιείται για αγώνες ποδοσφαίρου, και είναι η έδρα της ομάδας της Βέροιας. Βρίσκεται στην ιδιοκτησία του Δήμου Βέροιας.
Βίνι Άπις

Ο Βίνι Άπις ("Vincent Paul "Vinny" Appice", 13 Σεπτεμβρίου 1957) είναι Αμερικανός ντράμερ της ροκ μουσικής, γνωστός για τη συμμετοχή του στα συγκροτήματα Dio, Black Sabbath και Heaven and Hell.
Αντρέα Ντόρια

Ο Αντρέα Ντόρια ("Andrea Doria", 30 Νοεμβρίου 1466 - 25 Νοεμβρίου 1560) ήταν Ιταλός κοντοτιέρος και ναύαρχος της Δημοκρατίας της Γένοβας. Ήταν απόγονος φημισμένης οικογένειας της Γένοβας.
Εθνικό Στάδιο Ιωαννίνων «οι Ζωσιμάδες»

Το Εθνικό Στάδιο Ιωαννίνων «οι Ζωσιμάδες», γνωστό και ως Στάδιο Ζωσιμάδων, είναι ένα ποδοσφαιρικό γήπεδο στα Ιωάννινα χτισμένο τις δεκαετίες του 50 και 60 τμηματικά με χωρητικότητα περίπου 7.500 θέσεων και έδρα του ΠΑΣ Γιάννινα.Το στάδιο πήρε την ονομασία από τους εθνικούς ευεργέτες αδελφούς Ζωσιμάδες.
Δημοτικό Στάδιο Άρτας

Το Δημοτικό Στάδιο Άρτας είναι ένα ποδοσφαιρικό γήπεδο στην πόλη της Άρτας χτισμένο το 1957 με χωρητικότητα 1.500 ατόμων και είναι η έδρα της Αναγέννησης Άρτας. 

Το γήπεδο από το 2014 διαθέτει πλέον μόνο μία εξέδρα καθώς και τάπητα στίβου. Βρίσκεται στην οδό Κομμένου, δίπλα στον αρχαιολογικό χώρο του νεκροταφείου της Αρχαίας Αμβρακίας. 

Το Δημοτικό Στάδιο Άρτας (πρώην Εθνικό Στάδιο) φιλοξενεί κατά καιρούς αγώνες στίβου αλλά και διάφορες πολιτιστικές εκδηλώσεις.
Ζέκα

Ο Ζοζέ Κάρλος Γκονσάλβες Ροντρίγκες ("José Carlos Gonçalves Rodrigues", Λισαβόνα, 31 Αυγούστου 1988), περισσότερο γνωστός ως Ζέκα, είναι Πορτογάλος επαγγελματίας ποδοσφαιριστής κάτοχος ελληνικής υπηκοότητας που αγωνίζεται ως μέσος στην Κοπεγχάγη και την Εθνική Ελλάδος.
Βίβιαν Κάμπελ

Ο Βίβιαν Κάμπελ ("αγγλ. Vivian Patrick Campbell") είναι Βορειοιρλανδός κιθαρίστας, γνωστός για τη συμμετοχή του στα συγκροτήματα των Dio, Def Leppard και τους αναδημιουργημένους Thin Lizzy.
Ενρίκο Λέτα

-->
Ο Ενρίκο Λέτα ("Enrico Letta", 20 Αυγούστου 1966) είναι Ιταλός πολιτικός, πρωθυπουργός της χώρας από τις 24 Απριλίου 2013 έως τις 14 Φεβρουαρίου 2014, καθώς και αναπληρωτής γραμματέας του ιταλικού Δημοκρατικού Κόμματος.
Γιενς Γιόχανσον

Ο Γιενς Γιόχανσον ("αγγλ. Jens Ola Johansson") είναι Σουηδός κιμπορντίστας και πιανίστας γνωστός για τη συμμετοχή του στα συγκροτήματα του Yngwie Malmsteen και των Stratovarius.
Ρούντι Σάρζο

Ο Ρούντι Σάρζο ("πραγμ. όνομα "Rodolfo Maximiliano Sarzo Lavieille Grande Ruiz Payret y Chaumont"") είναι Κουβανός μπασίστας της χαρντ ροκ μουσικής σκηνής, γνωστός για τη συμμετοχή του στα συγκροτήματα των Quiet Riot, Ozzy Osbourne, Whitesnake, Dio και Blue Öyster Cult.
Δημοτικό Στάδιο Κομοτηνής

Το Δημοτικό Στάδιο Κομοτηνής είναιποδοσφαιρικό γήπεδο στην πόλη της Κομοτηνής και αποτελεί την έδρα της ομάδας του Πανθρακικού.
Η γυναίκα του Διστόμου

thumb|Η Μαρία Παντίσκα θρηνεί 4 μήνες μετά την σφαγή.
Με τον τίτλο «Η γυναίκα του Διστόμου» αναφέρεται φωτογραφία στην οποία απεικονίζεται μια γυναίκα, η Μαρία Παντίσκα, να θρηνεί με σταυρωμένα χέρια, φορώντας μαύρη μαντίλα 4 μήνες μετά την Σφαγή του Διστόμου. Η φωτογραφία είναι έργο του Ντμίτρι Κέσελ (Dmitri Kessel), ανταποκριτή του αμερικανικού περιοδικού «"Life"», την οποία τράβηξε την 1η Νοεμβρίου 1944 και το περιοδικό την δημοσίευσε στις 27 Νοεμβρίου 1944 σε άρθρο του για τις θηριωδίες των Ναζιστών στην Ελλάδα, με τίτλο «What the Germans did to Greece» ("Τι έκαναν οι Γερμανοί στην Ελλάδα"). Η φωτογραφία στο άρθρο έχει λεζάντα «Maria Padiska still weeps, four months after the Germans killed her mother in massacre at the Greek town of Distomo» ("Η Μαρία Παντίσκα κλαίει ακόμα, τέσσερις μήνες αφότου οι Γερμανοί σκότωσαν τη μητέρα της σε σφαγή στην ελληνική πόλη του Διστόμου").

Η Μαρία Παντίσκα πέθανε το 2009.
Γήπεδο Θεόδωρος Βαρδινογιάννης

Το Γήπεδο Θεόδωρος Βαρδινογιάννης, γνωστότερο ως Γεντί Κουλέ είναι ένα ποδοσφαιρικό γήπεδο στο Ηράκλειο της Κρήτης, το οποίο αποτελεί την έδρα της ποδοσφαιρικής ομάδας του ΟΦΗ. Το γήπεδο είναι χωρητικότητας 9.088 θεατών και είναι ιδιοκτησία του ερασιτέχνη ΟΦΗ.
Άσυλο Φρενοβλαβών Σύρου

Το Άσυλο Φρενοβλαβών Σύρου ήταν άσυλο που λειτούργησε στο νησί της Σύρου από το 1908 έως το 1949 και χρησιμοποιήθηκε για την περίθαλψη και τη θεραπεία φρενοβλαβών από διάφορες περιοχές της Ελλάδας.
Γαζέλα

Η Γαζέλα ("Gazella") αποτελεί γένος Θηλαστικών της τάξης των Αρτιοδάκτυλων και της οικογένειας των Βοοειδών και της υποοικογένειας Αντιλοπίνες. Είναι λεπτόσωμη, ζωηρή και χαριτωμένη, με κέρατα ωοειδούς τομής, σε σχήμα V ή λύρας, δακτυλιωτά σε όλο τους το μήκος· εμφανίζονται και στα δύο φύλα, αλλά του θηλυκού είναι μικρότερα από του αρσενικού· χωρίς κέρατα είναι μόνο το είδος G. subgutturosa (περσική Γαζέλα). Έχει μεγάλα μάτια, που περιβάλλονται από μία ελλειπτική μαύρη κηλίδα με λευκές παρυφές· τα αυτιά είναι μακριά και οξύληκτα, το ρύγχος τριχωτό· τα πόδια της είναι ψηλά και λεπτά, με θύσανο τριχών στα γόνατα, με μικρές οπλές· η ουρά είναι κοντή.
Πιερ Αντουάν Βερόν

thumb|Πριν από τις παρατηρήσεις του Βερόν το εύρος του Ειρηνικού Ωκεανού ήταν άγνωστο.

Ο Πιερ Αντουάν Βερόν ("Pierre-Antoine Véron", 1736–1770) ήταν Γάλλος αστρονόμος και μαθηματικός. Υπήρξε μαθητής του αστρονόμου και συγγραφέα Ζερόμ Λαλάντ. Ο Βερόν είναι περισσότερο γνωστός για την αστρονομική μέτρηση του μεγέθους του Ειρηνικού Ωκεανού. Μαζί με τον Φιλιμπέρ Κομερσόν, ο Βερόν ήταν ένας από τους επιστήμονες που συνόδευσαν τον Λουί Αντουάν ντε Μπουγκαινβίλ στο εξερευνητικό ταξίδι του.
Τομ Αράγια

Ο Τομ Αράγια ("Tomás Enrique Araya Díaz", 6 Ιουνίου 1961) είναι Χιλιανός μπασίστας και τραγουδιστής της Thrash Metal μουσικής, γνωστός για τη συμμετοχή του στο συγκρότημα των Slayer.
Δημοτικό Στάδιο Λιβαδειάς

Το Δημοτικό Στάδιο Λιβαδειάς είναι ένα ποδοσφαιρικό γήπεδο στην πόλη της Λιβαδειάς και αποτελεί την έδρα του Λεβαδειακού από την ίδρυση του.
Δύο γέροι

Δύο γέροι (Ισπανικά: "Dos viejos") ή Δύο μοναχοί ("Dos frailes") ή Ένας γέρος και ένας μοναχός ("Un viejo y un fraile") είναι οι τίτλοι με τους οποίους αναφέρεται ένας από τους 14 "Μαύρους Πίνακες" που ζωγράφισε ο Ισπανός ζωγράφος και χαράκτης Φρανθίσκο Γκόγια την περίοδο 1819 - 1823. Ο Γκόγια διήνυε την όγδοη δεκαετία της ζωής του και βρισκόταν σε εσωτερική και σωματική κατάπτωση. Ζωγράφισε τα έργα στους τοίχους (εσωτερικά) του σπιτιού όπου διέμενε που ήταν γνωστό ως "Η έπαυλη του κουφού" (Quinta del Sordo), το οποίο αγόρασε το 1819.
thumb|left|250px|Οι θέσεις των Μαύρων Πινάκων στην «Έπαυλη του Κουφού» ("La Quinta del Sordo"). Η θέση του έργου "Δύο γέροι" ήταν δεξιά από την πόρτα, ακριβώς απέναντι από τον πίνακα "Ιουδίθ και Ολοφέρνης"
Στον πίνακα ξεχωρίζουν δύο όρθιες ηλικιωμένες φιγούρες με ενδυμασία μοναχού μπροστά από μαύρο φόντο. Ο ψηλός άντρας που βρίσκεται μπροστά έχει μακρυά γκρίζα γενειάδα και ακουμπάει σε ένα μπαστούνι. Πιθανόν να είναι ο Κρόνος, ο θεός του χρόνου. Πίσω του βρίσκεται μία φιγούρα που θυμίζει καρικατούρα, της οποίας το πρόσωπο παραπέμπει σε ζώο. Αυτή η φιγούρα μοιάζει να φωνάζει στο αυτί του άντρα που βρίσκεται μπροστά της, κάτι που πιθανόν να αποτελεί υπαινιγμό για την κώφωση σου Γκόγια. 

Υπάρχει αξιοσημείωτη διαφορά ανάμεσα στην αναπαράσταση των δύο ανδρών. Ο γενειοφόρος άνδρας, ο οποίος ακουμπά ήρεμα στο μπαστούνι του με τη λυπημένη αλλά γαλήνια έκφρασή του, θυμίζει τους φιλοσόφους που απεικόνισε ο Βελάσκεθ, τις εικόνες των οποίων είχε αντιγράψει ο Γκόγια. Αντίθετα, τα χαρακτηριστικά του τερατόμορφου συντρόφου του, παραπέμπουν στους μοναχούς που παρουσιάζονται στις σειρές χαρακτικών του Γκόγια, "Τα Καπρίτσια", "Οι Συμφορές του Πολέμου" και στις "Τρέλες".

Οι "Μαύροι Πίνακες" δεν προορίζονταν από τον καλλιτέχνη για δημόσια θέαση και δεν υπάρχουν γνωστοί τίτλοι για τα έργα οι οποίοι να έχουν δοθεί από τον καλλιτέχνη. Το έργο "Δύο γέροι" πιθανότατα βρισκόταν στον πρώτο όροφο, απέναντι από τον πίνακα "Ιουδίθ και Ολοφέρνης". Όπως και άλλα έργα της σειράς μεταφέρθηκε σε καμβά μεταξύ του 1873 και 1874 υπό την επίβλεψη του Salvador Martínez Cubells, ενός συντηρητή του Μουσείου του Πράδο. Ο ιδιοκτήτης, Βαρόνος Emile d'Erlanger, δώρισε τους καμβάδες στο Ισπανικό κράτος το 1881 και έκτοτε εκτίθενται στο Μουσείο του Πράδο.
Στεπόκιρκος

Ο Στεπόκιρκος είναι είδος ημερόβιου αρπακτικού πτηνού που απαντά και στον ελλαδικό χώρο, ένα από τα μέλη της ομάδας των κίρκων. Η επιστημονική ονομασία του είδους είναι "Circus macrourus" και δεν περιλαμβάνει υποείδη.
Δημήτρης Κολοβός

Ο Δημήτρης Κολοβός (Αθήνα, 27 Απριλίου 1993) είναι Έλληνας διεθνής ποδοσφαιριστής, ο οποίος αγωνίζεται στη θέση του ακραίου επιθετικού για τον Παναθηναϊκο.
Ο θάνατος του Ιβάν Ιλίτς

Ο θάνατος του Ιβάν Ιλίτς είναι νουβέλα του Τολστόι, που εκδόθηκε στη Ρωσία το 1886 όπου κρίνεται η ζωή μπροστά στον θάνατο. Στο έργο αυτό, των πενήντα οκτώ σελίδων και δώδεκα ενοτήτων, ο "Τολστόι" δίνει μια, όπως θεωρείται, καταπληκτική περιγραφή της αναστάτωσης και της εσωτερικής κρίσης που προκαλεί στον άνθρωπο η παρουσία του θανάτου. Περιέχει στοιχεία από την κρίση που προκάλεσε ο φόβος του θανάτου στον ίδιο τον συγγραφέα.
Κώστας Περιστερίδης

Ο Κώστας Περιστερίδης (γεν. 5 Ιουλίου 1991, Χανιά) είναι Έλληνας ποδοσφαιριστής, ο οποίος αγωνίζεται ως τερματοφύλακας. Υπήρξε διεθνής με την εθνική Νέων (Κ-19), ενώ έχει κληθεί και στην Ανδρών το 2012.
Ντέμιρ Κάπιγια

Το Ντέμιρ Κάπιγια (· προφέρεται ως μια, προπαροξύτονη λέξη, Ντεμιρκάπιγια· ελληνικά: "Σιδηρές Πύλες") είναι πόλη της Βόρειας Μακεδονίας και πρωτεύουσα του Δήμου Ντέμιρ Κάπιγια.

Βρίσκεται περίπου 50 χιλιόμετρα βορειότερα της πόλης της Γευγελής. Κατά την απογραφή του 2002 είχε 3.275 κατοίκους.
Καφφαρέλλι

Καρικατούρα του Καφφαρέλλι, σχέδιο του [[Πιέρ Λεόνε Γκέτσι]], 1740.
Ο Γκαετάνο Μαγιοράνο (ιτ. Gaetano Majorano, 12 Απριλίου 1710 – 31 Ιανουαρίου 1783) ήταν Ιταλός καστράτος τραγουδιστής της όπερας, ο οποίος έγινε ευρύτερα γνωστός με το καλλιτεχνικό του ψευδώνυμο Καφφαρέλλι ("Caffarelli"), σε ένδειξη τιμής προς τον πάτρονά του, Ντομένικο Καφφάρο. Όπως και ο άλλος γνωστός καστράτος της εποχής, Φαρινέλλι, ο Καφφαρέλλι υπήρξε μαθητής του Ιταλού συνθέτη και μουσικοδιδασκάλου Νίκολα Πόρπορα.
Αντριάν Ραμπιό

Ο Αντριάν Ραμπιό-Προβόστ, γεννημένος στις 3 Απριλίου 1995 στο Σαιν-Μωρίς, είναι Γάλλος ποδοσφαιριστής ο οποίος αγωνίζεται στην θέση του μέσου για λογαριασμό της Γιουβέντους.
Ρονάν Λε Κρομ

Ο Ρονάν Λε Κρομ, γεννημένος στις 13 Ιουλίου 1974 στο Λοριάν, είναι Γάλλος ποδοσφαιριστής ο οποίος αγωνίζεται στην θέση του τερματοφύλακα για λογαριασμό της Παρί Σεν Ζερμέν.
Show No Mercy

Show No Mercy είναι ο τίτλος του πρώτου στούντιο δίσκου του αμερικανικού Thrash Metal συγκροτήματος Slayer, ο οποίος κυκλοφόρησε τον Δεκέμβριο του 1983 μέσω της δισκογραφικής εταιρείας Metal Blade Records.
TikiWiki

Το Tiki Wiki CMS Groupware, αρχικά και περισσότερο γνωστό συνήθως ως TikiWiki ή απλώς Tiki, είναι ένα ελεύθερο και ανοιχτού κώδικα βασισμένο σε wiki, Σύστημα Διαχείρισης Περιεχομένου και Online office suite γραμμένο κυρίως σε PHP και διανεμημένο υπό την άδεια GNU Lesser General Public License (LGPL). Εκτός από την κατασκευή ιστότοπος και portals στο Διαδίκτυο και σε Intranets και Extranets, το Tiki περιέχει μια σειρά από συνεργατικά χαρακτηριστικά που του επιτρέπουν να επιχειρεί ως Geospatial Content Management System (GeoCMS) ή Groupware web εφαρμογή.
Πορτραίτο της Δόνα Ισαβέλλα ντε Πορσέλ

Το Πορτραίτο της Δόνα Ισαβέλλα ντε Πορσέλ είναι μια ελαιογραφία σε καμβά που ζωγράφισε ο Ισπανός ζωγράφος και χαράκτης Φρανθίσκο Γκόγια περί το 1805. Το πορτραίτο απεικονίζει την Ισαβέλλα Λόμπο Βελάσκο ντε Πορσέλ, η οποία γεννήθηκε στη Ρόντα γύρω στο 1780 και ήταν η δεύτερη σύζυγος του Αντώνιο Πορσέλ (ενός φιλελεύθερου, πορτραίτο του οποίου είχε ζωγραφίσει ο Γκόγια το 1806, ωστόσο, το έργο καταστράφηκε από μια πυρκαγιά). Ο σύζυγος της Ισαβέλλα ήταν 25 χρόνια μεγαλύτερός της, και γνωρίστηκαν όταν εκείνη ήταν 20 χρονών. Ο Αντόνιο Πορσέλ ήταν φίλος του Γκασπάρ Μελχιόρ ντε Γιοβελάνος, ο οποίος τον έφερε σε επαφή με τον Γκόγια, που έμενε κοντά στην οικία του ζευγαριού. Ανήκει στη συλλογή της Εθνικής Πινακοθήκης του Λονδίνου.

Το πορτραίτο απεικονίζει μια νεαρή γυναίκα ντυμένη με τυπική Ισπανική ενδυμασία, με λευκό πουκάμισο και μαύρη μαντήλα. Παρότι είναι ντυμένη σαν μάχα, τα πλούσια υφάσματα και η ευγενής εμφάνισή της δίνουν στην εικόνα μία αριστοκρατική κομψότητα. Σε κάποιες χρονικές περιόδους, τα ρούχα που φορούσαν άτομα που ανήκαν στις ανώτερες κοινωνικές τάξεις της Ισπανικής κοινωνίας, ήταν απομιμήσεις λαϊκών ενδυμάτων.

Η αποφασιστική στάση των χεριών της (γνωστή ως ακίμπο) και η αυτοπεποίθησή της ξεχωρίζουν. Τα μάτια της έχουν χρώμα ανοιχτό καστανό, το δέρμα της είναι ανοιχτόχρωμο, και το σώμα της είναι ελαφρώς στραμμένο προς τα αριστερά, ενώ το κεφάλι της εξισορροπεί το σύνολο καθώς είναι στραμμένο προς την αντίθετη κατεύθυνση. Ο Γκόγια πετυχαίνει ρεαλισμό και βάθος, δίχως να προσθέσει δευτερεύοντα αντικείμενα στη σύνθεση. Μία από τις ιδιαιτερότητες αυτού του πίνακα είναι πως η γυναίκα κοιτάζει προς τα αριστερά του θεατή του έργου και όχι απευθείας προς αυτόν, χαρακτηριστικό της πλειοψηφίας των έργων του Γκόγια.
Αβοκέτα

Η Αβοκέτα είναι παρυδάτιο καλοβατικό πτηνό της οικογενείας των Ανωραμφιδών, που απαντά και στον ελλαδικό χώρο. Η επιστημονική ονομασία του είδους είναι "Recurvirostra avosetta" και δεν περιλαμβάνει υποείδη (μονοτυπικό).
Κόμμα Πειρατών Ισλανδίας

Το Κόμμα Πειρατών Ισλανδίας (ισλ. "Píratar") είναι ισλανδικό πειρατικό πολιτικό κόμμα. Το κόμμα ιδρύθηκε στις 24 Νοεμβρίου 2012 από την βουλευτή Μπιργκίτα Γιονσντότιρ, η οποία ήταν προηγουμένως μέλος του Κινήματος, και ορισμένους σημαντικούς διαδικτυακούς ακτιβιστές όπως ο Σμάρι ΜακΚάρθι.

Στις εκλογές του 2013, το κόμμα συγκέντρωσε το 5,10% των ψήφων, κερδίζοντας 3 από τις συνολικά 63 έδρες στο Αλθίνγκι, καθιστώντας το ως το πρώτο κόμμα πειρατών που κερδίζει έδρες σε εθνικό κοινοβούλιο.
Η γαλατού του Μπορντό

Το έργο Η γαλατού του Μπορντό (Ισπανικά: "La lechera de Burdeos") είναι μία ελαιογραφία σε καμβά που ολοκληρώθηκε μέσα στην περίοδο 1825 - 1827, η οποία αποδίδεται στον Ισπανό ζωγράφο και χαράκτη Φρανθίσκο Γκόγια. Το έργο τυγχάνει μεγάλης εκτίμησης και θαυμασμού από τους κριτικούς και το κοινό, ωστόσο, έχουν εκφραστεί αμφιβολίες από ιστορικούς της τέχνης ως προς την αυθεντικότητά του ως έργου του Γκόγια. Εάν είναι πράγματι αυθεντικό τότε είναι πιθανώς πορτραίτο είτε της Rosario Weiss, είτε - πιθανότατα - της μητέρας της, Λεοκαντία, η οποία ήταν η οικιακή βοηθός του καλλιτέχνη κατά τα τελευταία χρόνια της ζωής του. Η Λεοκαντία φρόντιζε τον Γκόγια την περίοδο που έμεινε στο Μπορντό, όπου ζούσε μεταξύ άλλων φιλελεύθερων φίλων.

Μετά τον θάνατό του, ο πίνακας κληροδοτήθηκε στον γιο του του, Χαβιέ. Ένα χρόνο αργότερα, αναγκάστηκε να τον πουλήσει εξαιτίας οικονομικών δυσκολιών, σε έναν μακρινό συγγενή του, τον Juan Bautista de Muguiro. Οι απόγονοι του Muguiro δώρισαν τον πίνακα στο Μουσείο ντελ Πράδο tο 1946, του οποίου αποτελεί δημοφιλές έκθεμα μέχρι σήμερα, παρά την αμφισβήτηση της αυθεντικότητάς του. Η Ροζάριο έγινε αργότερα ζωγράφος, και έχει υποστηριχθεί ότι πιθανώς εκείνη φιλοτέχνησε τον πίνακα. Ωστόσο, η σύγκριση του πίνακα με τα συγκριτικά ερασιτεχνικού επιπέδου έργα της, που φυλάσσονται στην Βασιλική Ακαδημία του Σαν Φερνάντο, έχει δημιουργήσει την πεποίθηση πως κάτι τέτοιο είναι μάλλον απίθανο.
Τζιραφατιτάνας

Ο Τζιραφατιτάνας ("Giraffatitan") ήταν σαυρόποδος δεινόσαυρος της οικογένειας των βραχιοσαυρίδων που έζησε κατά την Ύστερη Ιουράσια περίοδο στην Ανατολική Αφρική. Είχε στενή συγγένεια με τον Βραχιόσαυρο και μάλιστα μέχρι το 2009 τα δύο γένη ταυτίζονταν. Το όνομά του προέρχεται από το Αγγλικό "giraffe", που σημαίνει καμηλοπάρδαλη, και το ελληνικό "τιτάνας".
Μουσείο του Ανθρώπου

Το Μουσείο του Aνθρώπου (Musée de l'Homme) είναι ένα χαρακτηριστικό εθνικό μουσείο που βρίσκεται στη πρωτεύουσα της Γαλλίας, στο Παρίσι και συγκεκριμένα στο ανάκτορο Σαγιό.

Το Μουσείο αυτό ιδρύθηκε το 1937 με την ευκαιρία της τότε διεθνούς έκθεσης τέχνης του Παρισιού με εκθέματα που προέρχονταν από το παλαιότερο εθνολογικό μουσείο του Τροκαντερό που είχε ιδρυθεί το 1878. Στην ίδρυση του νέου μουσείου είχε πρωτοστατήσει ο Πωλ Ριβέ ο οποίος και χρημάτισε πρώτος διευθυντής του. 

Το Μουσείο του Ανθρώπου υπάγεται σήμερα στο Εθνικό Μουσείο Φυσικής Ιστορίας της Γαλλίας του οποίου και αποτελεί ένα από τα επτά τμήματά του. Στόχος του εν λόγω μουσείου είναι η συγκέντρωση εκθεμάτων που αφορούν κυρίως τόσο τη βιολογική φυσική εξέλιξη του ανθρώπου όσο και εθνολογικά και πολιτιστικά στοιχεία.

Κατηγορία:Μουσεία στο Παρίσι
Φομαλώ

Δακτύλιος υλικού γύρω από τον Φομαλώ που αποκαλύπτει τη θέση του νεογέννητου πλανήτη [[Φομαλώ b]] (8 Ιανουαρίου 2013, [[NASA]]).
Ο Φομαλώ ("Fomalhaut"), με εναλλακτικό όνομα α Νοτίου Ιχθύος (Alpha Piscis Austrini, α PsA) είναι ο κατά πολύ φωτεινότερος όλων των αστέρων του αστερισμού και ξεχωρίζει σε όλη την περιοχή εκείνη του ουρανού. Από την Ελλάδα ο Φομαλώ φαίνεται χαμηλά στον νότιο ουρανό τα φθινοπωρινά και δεκεμβριάτικα βράδια, αλλά είναι εύκολα ορατός τους περισσότερους μήνες του έτους από το Νότιο Ημισφαίριο.

Ο Φομαλώ έχει ιδιαίτερη θέση στην ιστορία της έρευνας για πλανήτες πέρα από το Ηλιακό Σύστημα, καθώς φιλοξενεί το πρώτο σώμα γύρω από άλλο αστέρα του οποίου η εικόνα λήφθηκε στο ορατό φως (βλ. Φομαλώ b), μια ανακάλυψη που έγινε από τον Ελληνοαμερικανό αστρονόμο Πολ Κάλας το 2008.
Μάχα

Βόλτα στην [[Ανδαλουσία]], [[Φρανθίσκο Γκόγια]], ελαιογραφία σε μουσαμά, 275 εκ. x 190 εκ., 1776, [[Μουσείο ντελ Πράδο]]. Οι μάχας και οι μάχος απετέλεσαν συχνά αντικείμενο των έργων του Γκόγια.
Μάχα (Ισπανικά: "maja") (θηλυκό) ή μάχο (Ισπανικά: "majo") (αρσενικό), ή "manola" (μανόλα) και manolo (μανόλο) από τα αντίστοιχα ισπανικά ονόματα, ήταν όροι που χρησιμοποιούνταν για ανθρώπους των κατώτερων τάξεων της Ισπανικής κοινωνίας, ειδικά στη Μαδρίτη, οι οποίοι ξεχώριζαν λόγω των ιδιαίτερων ενδυμάτων τους και των τρόπων τους, καθώς και από τη θρασεία συμπεριφορά τους. 
Η κατηγορία αυτή εμφανίζεται στα τέλη του 18ου αιώνα παρατηρείται στην ισπανική κοινωνία έως και τις αρχές του 19ου αιώνα, και σε ένα βαθμό και αργότερα. Οι μάχος και οι μάχας απετέλεσαν αγαπημένο θέμα για κάποιους Ισπανούς ζωγράφους του 19ου αιώνα. Τα ρούχα τους βασίζονταν σε παραδοσιακές ισπανικές ενδυμασίες με κάποια στοιχεία υπερβολής. Το ύφος της εμφάνισής τους ερχόταν σε αντίθεση με το γαλλικό στυλ, ενώ είχε επηρεαστεί από το στυλ των ανώτερων ισπανικών τάξεων που είχε διαμορφωθεί υπό την επίδραση του Διαφωτισμού. Οι "μάχος" ήταν σύνηθες να εμπλέκονται σε μάχες με εκείνους που θεωρούσαν ως "afrancesados" (άτομα των οποίων το στυλ έμοιαζε με εκείνο των Γάλλων).
Στα ισπανικά, οι όροι "μάχο" και "μάχα", έχoυν παράγωγα όπως "chulapo" ("τσουλάπο") και "chulapa" ("τσουλάπα"), που αποτελούν εκδοχές των "chulo" ("τσούλο") και "chula" ("τσούλα") που αναφέρονται στην προκλητική συμπεριφορά τους, καθώς και οι όροι chispero και chispera, μεταξύ άλλων.
Λύβενα

Η Λύβενα είναι χωριό στην περιοχή Αγίων Σαράντα στην Αλβανία (Βόρειου Ηπείρου). Βρίσκεται ανάμεσα στα χωριά Αβαρίτσα, Αδράσοβα, Μεσοποταμο, και Βελιάχοβο. Υπάγεται διοικητικά στην επαρχία Μεσοποταμου, στην περιοχή Δελβίνου. Το χωριό βρίσκεται στους πρόποδες του όρους Nτουργκάνο 360 μέτρα πάνω από τη στάθμη της θάλασσας και περνάει από τον υδροηλεκτρικό σταθμό της Μπίστρισας. Ο οικισμός περιλαμβάνει περίπου 120 σπίτια.

Κατηγορία:Χωριά της Αλβανίας
Λουλούδια στη Σοφίτα

Λουλούδια στη Σοφίτα (πρωτότυπος αγγλικός τίτλος: "Flowers in the Attic") είναι ο τίτλος του γοτθικού μυθιστορήματος της Βιρτζίνια Άντριους, 400 σελίδων, που πρωτοκυκλοφόρησε τον Νοέμβρη του 1979 στην Αμερική υπό τον εκδοτικό οίκο "Simon and Schuster". Στην Ελλάδα κυκλοφόρησε το 1982 υπό τον εκδοτικό οίκο "Bell".

Το μυθιστόρημα είναι το πρώτο σε στην επονομαζόμενη σειρά Ντόλανγκανγκερ. Τα υπόλοιπα μυθιστορήματα (τα οποία επίσης κυκλοφόρησαν υπό τον εκδοτικό οίκο "Bell") είναι: "Λουλούδια στον Άνεμο", "Λουλούδια και Αγκάθια", "Λουλούδια του Χθες" και "Ο Κήπος των Σκιών" (το οποίο δεν δημοσιεύθηκε στην Ελλάδα).

Το μυθιστόρημα είχε γνωρίσει τεράστια επιτυχία και έδωσε στην Βιρτζίνια Άντριους μεγάλη φήμη. Ήταν τέταρτο στη λίστα των μπεστ-σέλερ της "New York Times" και κράτησε τη θέση του για 15 ολόκληρες εβδομάδες. Το 1986, η Άντριους ανακηρύχθηκε, ξεπερνώντας ακόμη και τον Στίβεν Κινγκ, "Νούμερο Ένα Συγγραφέας Μπεστ-Σέλερ" τρόμου. Το 1984 είχε ήδη ανακηρυχθεί "Επαγγελματική Γυναίκα της Χρονιάς".

Το μυθιστόρημα ήταν επίσης και η βάση για την ταινία "Λουλούδια της Σοφίτας" (1987), η οποία όμως δεν τιμήθηκε ιδιαίτερα, λόγω των διαφορών της με το μυθιστόρημα. Στην ταινία πρωταγωνιστούσαν οι: Λουίζ Φλέτσερ στο ρόλο της γιαγιάς Φόξγουορθ, η Βικτόρια Τέναντ στο ρόλο της Κορίν, και την Κρίστι Σουάνσον ως Κάθυ Ντόλανγκανγκερ, με τον Τζεμπ Στούαρτ Άνταμς στο ρόλο του αδερφού της, Κρίστοφερ. Τα μικρότερα αδέρφια Κόρυ και Κάρυ ερμηνεύτηκαν από τους Μπεν Γκέιντζερ και Λίνζι Πάρκερ.
The Doors

Οι The Doors ήταν αμερικανικό ροκ συγκρότημα το οποίο δημιουργήθηκε το 1965 στο Λος Άντζελες. Το όνομά τους προέρχεται από το μυθιστόρημα ""Οι Πύλες της Ενόρασης" (αγγλ. "The Doors of Perception"") του Άλντους Χάξλεϋ. Το συγκρότημα κυκλοφόρησε έξι επιτυχημένους στούντιο δίσκους μέχρι το 1971, όταν ο τραγουδιστής τους Τζιμ Μόρισον βρέθηκε νεκρός στο διαμέρισμά του στο Παρίσι. Τα υπόλοιπα μέλη συνέχισαν ως τρίο μέχρι το 1973.
Θερινοί Ολυμπιακοί Αγώνες 1932

Οι Θερινοί Ολυμπιακοί Αγώνες 1932, οι Αγώνες της 10ης Ολυμπιάδας της σύγχρονης εποχής, διοργανώθηκαν στο Λος Άντζελες των Ηνωμένων Πολιτειών από τις 30 Ιουλίου έως και τις 14 Αυγούστου.
Λανς Άρμστρονγκ

Ο Λανς Άρμστρονγκ ("Lance Edward Armstrong", 18 Σεπτεμβρίου 1971) είναι Αμερικανός ποδηλάτης, που κάνοντας χρήση αναβολικών και ψευδόμενος επ'αυτού, κατάφερε να ανακηρυχθεί επτά διαδοχικές φορές (1999-2005) νικητής του γύρου της Γαλλίας (Tour De France), του μεγαλύτερου αγώνα ποδηλασίας στον κόσμο και ενός από τους πιο εξαντλητικούς αγώνες σε όλο τον αθλητισμό. Αυτό αρχικά αναγνωρίστηκε ως ρεκόρ για την ποδηλασία. Υπάρχουν 4 άλλοι ποδηλάτες με πέντε νίκες στο γύρο της Γαλλίας (Miguel Indurain, Bernard Hinault, Eddy Merckx, Jacques Anquetil).

Παραδέχθηκε ότι έπαιρνε αναβολικά και, το 2012, του επιβλήθηκε ισόβιος αποκλεισμός από το άθλημα και η αφαίρεση και των 7 τίτλων του.
Θερινοί Ολυμπιακοί Αγώνες 1948

Οι Θερινοί Ολυμπιακοί Αγώνες 1948, οι Αγώνες της 14ης Ολυμπιάδας της σύγχρονης εποχής, διοργανώθηκαν στο Λονδίνο των Ηνωμένου Βασιλείου από τις 29 Ιουλίου έως και τις 14 Αυγούστου.

Ήταν οι πρώτοι αγώνες μετά τον Δεύτερο Παγκόσμιο Πόλεμο αλλά παρ'όλα αυτά συμμετείχαν περισσότεροι αθλητές από όλους τους προηγούμενους αγώνες. Η Γερμανία δεν είχε το δικαίωμα συμμετοχής. Ο Εμίλ Ζάτοπεκ ξεκίνησε την σταδιοδρομία του στους άγωνες του Λονδίνου.
(42301) 2001 UR163

To (42301) 2001 UR163 είναι ένα μεγάλο αντικείμενο της ζώνης του Κάιπερ. Έχει διάμετρο περίπου 640 χιλιόμετρα και είναι πορτοκαλί-καφέ. Ανακαλύφθηκε τις 21 Οκτωβρίου 2001.
Θερινοί Ολυμπιακοί Αγώνες 1956

thumb|right|200px|Το επίσημο λογότυπο
Οι Αγώνες της 16ης Ολυμπιάδας, κοινώς γνωστοί ως Θερινοί Ολυμπιακοί Αγώνες 1956 διοργανώθηκαν στην Μελβούρνη (Αυστραλία) από τις 22 Νοεμβρίου έως τις 8 Δεκεμβρίου 1956.
Κρίστα-Ελισάβετ Γουλάκου

Η Κρίστα-Ελισάβετ Γουλάκου (αγγλ. "Christa-Elizabeth Goulakos", 3 Μαρτίου 1988) είναι Ελληνίδα του Καναδά και αθλήτρια καλλιτεχνικής παγοδρομίας.
Δεβαναγαρικό αλφάβητο

Το δεβαναγαρικό αλφάβητο (देवनागरी, "Devanāgarī") είναι μέρος της βραχμικής οικογένειας αλφαβήτων του Νεπάλ, της Ινδίας, του Θιβέτ και της Νοτιο-ανατολικής Ασίας. Κατάγεται από τη γραφή Γκούπτα (Gupta script), όπως και οι γραφές Σιδαμική (Siddham) και Σαράδα (Sharada). Οι αρχαιότερες ανατολικές παραλλαγές της γραφής Γκούπτα που ονομάζονται Ναγκάρι ("Nāgarī") μαρτυρούνται ήδη από τον 8ο αι. Από το 1200 περίπου, αυτές αντικατέστησαν τη Σιδαμική, η οποία επέζησε ως η γραφή των κειμένων του Ταντρικού βουδισμού στην Ανατολική Ασία, και τη Σαράδα, που εξακολούθησε να χρησιμοποιείται παραλλήλως στο Κασμίρ.

Η σανσκριτική λέξη nāgarī είναι το θηλυκό του nāgara, "αστικός", ενός αυξητικού (βρντχι) επιθέτου από τη λέξη "nagara" "άστυ". Είναι θηλυκό, επειδή προέρχεται από το ονοματικό σύνολο nāgarī lipi "αστική γραφή", "γραφή των άστεων", δηλαδή γραφή των μορφωμένων. Χρησιμοποιούντα αρκετές ποικιλίες της γραφής Ναγκάρι. Μία από αυτές ξεχώρισε και με πρώτο συνθετικό τη λέξη "ντέβα", που σημαίνει "θεός" ή "θεότητα" σχημάτισε ένα σύνθετο (τατπουρούσα) επίθετο που σημαίνει "αστική [γραφή] των θεών", ή "θεϊκή αστική [γραφή]".

Η χρήση του ονόματος Ντεβανάγκαρι είναι σχετικά πρόσφατη, και ο παλαιότερος όρος ναγκάρι εξακολουθεί να χρησιμοποιείται. Η γοργή διάδοση του όρου Ντεβανάγκαρι πιθανώς σχετίζεται με την σχεδόν αποκλειστική χρήση αυτής της γραφής στη δημοσίευση ιερών σανσκριτικών κειμένων κατά την περίοδο της αποικιοκτατίας. Αυτό το γεγονός οδήγησε μάλλον σε μια τόσο στενή σύνδεση του δεβαναγαρικού αλφαβήτου (Devanāgarī) και της σανσκριτικής γλώσσας, ώστε το Δεβαναγαρικό αλφάβητο να θεωρείται σήμερα από πολλούς ότι είναι η γραφή της σανσκρτικής. Ωστόσο, πριν από την περίοδο της αποικιοκρατίας δεν υπήρχε συγκεκριμένη γραφή για την απόδοση της σανσκριτικής γλώσσας, η οποία γραφόταν σε όποιο αλφάβητο ήταν γνωστό και οικείο στους τοπικούς πληθυσμούς.
Κουκουβάγια

Κουκουβάγια ή Γλαύκα, αλλά και Κουκουμάφκα σε ορισμένες περιοχές της ανατολικής Μακεδονίας, ονομάζεται κάθε μέλος της βιολογικής τάξης Γλαυκόμορφα (Strigiformes), η οποία ανήκει στην ομοταξία των Πτηνών (Aves) και περιλαμβάνει περίπου 200 είδη αρπακτικών και στην πλειονότητά τους νυκτόβιων πουλιών. Κατανέμονται σε όλες τις ηπείρους εκτός της Ανταρκτικής και έχουν αναπτύξει αξιόλογες προσαρμογές στη νυχτερινή διαβίωση. Διακρίνουμε δυο οικογένειες γλαυκών: την οικογένεια των Τυτονιδών (Tytonidae) η οποία περιλαμβάνει λιγοστά (16) είδη και την οικογένεια των Γλαυκιδών (Strigidae) όπου ανήκουν τα περισσότερα είδη κουκουβάγιας.
Κυριακός Αγκωνίτης

Ο Κυριακός Αγκωνίτης ("Ciriaco di Ancona"), ή Κυριάκος Πιτσικόλι ("Ciriaco de Pizzicolli", 1391 - 1452), όπως είναι το πραγματικό του όνομα, υπήρξε σημαντικός αρχαιοδίφης της εποχής της Αναγέννησης, Ιταλός έμπορος κι ουμανιστής, ενώ θεωρείται ο πρόδρομος τόσο του περιηγητισμού και της σύγχρονης επιστήμης της αρχαιολογίας.
Ότο Ντιξ

Ο Βίλελμ Χάινριχ Ότο Ντιξ (γερμανικά: "Wilhelm Heinrich Otto Dix", 2 Δεκεμβρίου 1891 - 25 Ιουλίου 1969) ήταν Γερμανός ζωγράφος και χαράκτης. Γνωστός για τις ωμές και ιδιαίτερα ρεαλιστικές απεικονίσεις της κοινωνίας της δημοκρατίας της Βαϊμάρης και της κτηνωδίας του πολέμου, ήταν, μαζί με τον Τζορτζ Γκρος, ένας από τους πιο σημαντικούς καλλιτέχνες της Νέας Αντικειμενικότητας, καλλιτεχνικής τάσης που προέκυψε από τον εξπρεσιονισμό.
Σουλτανάτο του Δελχί

Το Σουλτανάτο του Δελχί ήταν ένα μουσουλμανικό βασίλειο με έδρα το Δελχί, που εκτεινόταν σε μεγάλα τμήματα της ινδικής υποηπείρου για 320 έτη (1206–1526). Κυβερνήθηκε από πέντε διαδοχικές δυναστείες: τη μαμελουκική τουρκική δυναστεία ή δυναστεία Γκουλάμ (1206-1290), την τουρκική Χαλτζί (1290–1320), την τουρκική Τουγλούκ (1320–1414), την αφγανική αραβικής προελεύσεως Σαγίντ (1414–51), και την αφγανική (της εθνότητας Παστούν) Λόντι (1451–1526).

Το σουλτανάτο ξεχώρισε επειδή κατάφερε να αποκρούσει την επίθεση της Μογγολικής Αυτοκρατορίας, όπως και να ενθρονίσει μία από τις ελάχιστες γυναίκες ηγεμόνες στην ιστορία του Ισλάμ, τη Ραζία Σουλτάνα από το 1236 ως το 1240.
Ο Κουτμπ αντ-Ντιν Αϊμπάκ υπήρξε ο πρώτος σουλτάνος του Δελχί και η δυναστεία του περιελάμβανε περιοχές της βόρειας Ινδίας. Η δυναστεία των Χαλτζί κατέλαβε και περιοχές της κεντρικής Ινδίας, χωρίς όμως να καταφέρει μία ολοκληρωτική κατάληψή της. Κατά την δυναστεία των Τουγλούκ, το σουλτανάτο καταλάμβανε το μεγαλύτερο μέρος της Ινδίας, αλλά οδηγήθηκε στην παρακμή μετά από συνεχείς ινδομουσουλμανικούς πολέμους, κατά τη διάρκεια των οποίων κράτη όπως η Αυτοκρατορία της Βιτζαγιαναγκάρα διεκδίκησαν την ανεξαρτησία τους, και νέα μουσουλμανικά σουλτανάτα εμφανίστηκαν, όπως το Σουλτανάτο της Βεγγάλης.

Το Σουλτανάτο του Δελχί προκάλεσε την καταστροφή και βεβήλωση των σημαντικών από πολιτικής σκοπιάς ναών της Νότιας Ασίας, αλλά τον καιρό της εξουσίας του εμφανίστηκαν και οι πρώτες μορφές της ινδοϊσλαμικής αρχιτεκτονικής. Υπήρξε ως ανεξάρτητο κράτος από το 1206 έως το 1526, οπότε και προσαρτήθηκε βιαίως στη Μογγολική Αυτοκρατορία της Ινδίας.
S/2004 S 12

Ο S/2004 S 12 είναι ένας φυσικός δορυφόρος του Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ και Jan Kleyna στις 4 Μαΐου του 2005 από παρατηρήσεις που έγιναν την περίοδο από 12 Δεκεμβρίου του 2004 έως 9 Μαρτίου του 2005.

Το S/2004 S 12 έχει περίπου 5 χιλιόμετρα διάμετρο, η τροχιά του από τον Κρόνο έχει μέση απόσταση 19.906 Gm και η περιφορά του διαρκεί 1048,541 ημέρες, έχει κλίση προς την εκλειπτική 164° (162° με τον ισημερινό του Κρόνου), με ανάδρομη κατεύθυνση και εκκεντρότητα 0,396.